GiliGold/VAD_KnessetCorpus huggingface dataset:
אלי אלאלוף: הגוף הגיע לגבהים אדירים.
אלי אלאלוף: אני חושב שיש פה לקיחת אחריות.
אלי אלאלוף: אף אחד לא כתב שצריך כל הזמן ועדות.
אלי אלאלוף: אתה אדם שיודע לקבל החלטות.
אלי אלאלוף: מי שיחליף אותך חייב לדעת לקבל החלטות.
אלי אלאלוף: הוא נבחר רק בשביל זה, לא בשביל להפעיל ועדות חריגים.
אלי אלאלוף: תורידו את ועדות החריגים.
אלי אלאלוף: אני מציע שתשקלו מחדש את כל הנושא של ועדת חריגים.
<נעים עזר: יש משהו שקשור לסעיף הקודם.
<נעים עזר: ב-9מא כתוב ששר הביטחון יקים ועדת חריגים.
<נעים עזר: בהוראה שהייתה קיימת, ראש היחידה לשירותים רפואיים, שזה הרופא המוסמך, הוא זה שקבע את הרכב הוועדה, לא שר הביטחון.
<נעים עזר: אני חושב שזה מאוד משמעותי ומאוד קשור לוועדת החריגים שדיברנו עכשיו.
<נעים עזר: שני הדברים קשורים יחד.
<נעים עזר: אני חושב שלא שר הביטחון, אלא ראש היחידה לשירותים רפואיים, שזה הרופא המוסמך הראשי.
<נעים עזר: מאוד חשוב להכניס את זה בסעיף הזה.
<יעקב זכאי: כל הסעיף הזה חורג ממה שכתוב בהוראה.
<יעקב זכאי: הוא מצמצם את הסמכויות של הוועדה להתאמת רכב מצד אחד, ומצד שני משמיט משהו אחר שצריך להיות כתוב בו.
<יעקב זכאי: אני מתייחס עכשיו ל-(א)(1), לפי הסדר שאדוני קבע.
<יעקב זכאי: למשל, בהוראה כתוב באופן כללי, וזה העיקרון המנחה: "הוועדה תדון בכל מקרה בו נכה זכאי לרכב רפואי שזקוק לסיוע מיוחד על מנת לממש את זכאותו".
<יעקב זכאי: לעומת זאת, פה כתוב שהתאמת הרכב הרפואי תהיה עקב נכותו או עקב מאפיינים גופניים מיוחדים.
<יעקב זכאי: ברגע שמכניסים את הגופניים המיוחדים שוכחים שיש לפעמים צורך, וזה אולי ייראה מוזר במבט ראשון אבל אני מכיר מקרים כאלה שגם בגלל היבטים נפשיים זקוקים להתאמת רכב.
<יעקב זכאי: מישהו שסובל מקלסטרופוביה, ואני מכיר לפחות נכה אחד כזה שיש לו בעיה ברכב היציג שלו.
<יעקב זכאי: קבעו לו רכב יציג בגלל הנכות שלו - 1,600 - שהוא לא מסוגל לנסוע ברכב הזה.
<יעקב זכאי: התאימו לו.
<יעקב זכאי: ברגע שכותבים עכשיו גופניים ולא כותבים נפשיים, או מצבו הרפואי בכלל, הולכים על זכאות שעלולים לקחת לו אותה.
<יעקב זכאי: זה בדיוק המצב הזה.
<יעקב זכאי: זו דוגמה אחת.
<יעקב זכאי: דוגמה נוספת למשהו שחסר פה זה אופן המימון.
<יעקב זכאי: אני מחזיר את אדוני לסעיף 9כד שדנו בו בתחילת הפרק.
<יעקב זכאי: שם הוא אומר שנכה יקבל סיוע גם בהחלפת הרכב, לפי כללים שיקבע שר הביטחון.
<יעקב זכאי: גם זה מנוגד להוראה.
<יעקב זכאי: פה בכלל אין אזכור של איזה סיוע יקבל מי שקיבל רכב מותאם ומחליף רכב מותאם ברכב מותאם.
<יעקב זכאי: בשני המקרים, על פי ההוראה, החלפת רכב יציג ברכב יציג תהיה במימון מלא והחלפת רכב מותאם ברכב מותאם תהיה במימון מלא.
<יעקב זכאי: משרד הביטחון מפר בשנים האחרונות את ההוראה.
<יעקב זכאי: למען גילוי נאות, הוגשה עתירה בעניין הזה.
<יעקב זכאי: אם אנחנו עומדים על צילום מצב, צריך להיות כתוב פה שהמימון בין רכב יציג לרכב יציג ובין רכב מותאם לרכב מותאם יהיה במימון מלא.
<יעקב זכאי: כך כתוב בהוראה.
<יעקב זכאי: אם אנחנו מדברים על צילום מצב, כך צריך להיות כתוב גם בתזכיר החוק.
<רינת גזית: אני רוצה להצביע על כמה סמכויות שהושמטו בכלל מהמכלול.
<רינת גזית: אני לא נכנסת כרגע.
<רינת גזית: חלקן הן היום של רופא בלבד, חלקן הן של ועדה.
<רינת גזית: כך או אחרת הן לא קיימות כאן.
<רינת גזית: סמכות לקבוע זכאות ונפח של רופא מוסמך, על זה דובר כאן.
<רינת גזית: סעיף 40ג) להוראה על נכה עם נכות מורכבת של פגיעה רב מערכתית, שיש ועדה שמחלקת את הנכויות, קובעת מה גפיים עליונות, מה גפיים תחתונות, זה משהו שנעלם לחלוטין.
<רינת גזית: בסעיף קטן (2)(א), "ובלבד שהנכה זקוק לקבלת הסיוע לניידות עקב נכותו", אנחנו מדברים מראש על זכאות זמנית לרכב, סיוע לניידות.
<רינת גזית: נראה לי שזה מוזר כאן, כי אנחנו מדברים כאן על נכה שנקבעה לו נכות וזכאות לרכב.
<רינת גזית: נראה לי שזה גם משהו שצריך לעבור בחינה נוספת.
<רינת גזית: יש סמכות בנושא של החלפת רכב.
<רינת גזית: מדובר בסעיף קטן (4) על סמכות לוועדת חריגים במקרה שהירידה בערך הרכב היא מעל 20%.
<רינת גזית: כיום יש סמכות של הממונה על הרכב לאשר הגדלה כשהירידה היא פחות מ-20%.
<רינת גזית: זה נעלם לחלוטין, אני לא יודעת אם וכיצד אפשר יהיה לתקן את זה בהמשך.
<רינת גזית: אלה כמה דברים שצריך לקחת אותם בחשבון כשבודקים מחדש את כל הסמכויות שנאמרו פה.
<ארמונד ניזרי: אני עברתי ועדת צווקר לרכב חריג לפני 8 שנים.
<ארמונד ניזרי: באתי להחליף את הרכב שלי.
<ארמונד ניזרי: קיבלתי עכשיו זכאות לרכב סוזוקי ויטארה ב-125,000.
<ארמונד ניזרי: זה לא רכב שמתאים לי, כי אני סובל מבעיות גב, בעיות וסטיבולריות, בעיות הליכה, בעיות תפקוד.
<ארמונד ניזרי: שלחתי ערעור לפניי חודשיים.
<ארמונד ניזרי: הייתי אמור להחליף את הרכב בנובמבר.
<ארמונד ניזרי: עוד מעט ייגמר פברואר ועוד לא קיבלתי תשובה על הזכאות שלי.
<ארמונד ניזרי: אפילו תשובה לא קיבלתי מוועדת החריגים.
<ארמונד ניזרי: את ועדת החריגים עברתי מזמן, אני צריך לקבל החלטה על רכב שיתאים לי.
אלי אלאלוף: אני אחזור, על דברים אישיים הפתרון לא פה.
אלי אלאלוף: תטפלו בהערה שלו, זה עניין אישי.
<ארמונד ניזרי: יש לי את המכתב ביד.
אלי אלאלוף: בסדר, אבל זה לא לדיון בוועדה, עם כל הכבוד.
<חיים בר: אני רוצה להתייחס לשני נושאים פה שכל הזמן עולים.
<חיים בר: אחד, נושא הוראת הרכב הרפואי.
<חיים בר: הרכב הרפואי, ההוראה הזאת לא דנו בה, לא התייחסו אליה יותר מ-10 שנים.
<חיים בר: אני בשנתיים האחרונות ניסיתי לקדם את הנושא בפגישות עבודה מול אגף השיקום.
<חיים בר: זה בתהליכים, זה בעבודה.
<חיים בר: עד לרגע הזה שזה הגיע לדיונים בוועדה הזאת לא היה שום תיאום בין ארגון נכי צה"ל לאגף השיקום בנושא הוראת הרכב הרפואי.
<חיים בר: אחד.
<חיים בר: הדבר השני, כדי שלא יהיו אי הבנות גם כאן, שאל מיכה מה יקרה עכשיו עם הזכאות שהוא קיבל על ידי אותו רופא.
<חיים בר: יש את ההחלטה של יושב-ראש הוועדה, אדוני.
<חיים בר: לא משנים החלטות שניתנו.
<חיים בר: יש החלטה שנכים במצב של מיכה, שהם קטועי יד, קטועי רגל, פגועים, עקורי עין או פגועים מעל 20% בפוסט טראומה, הם מאה פלוס.
<חיים בר: הגדירו אותם גם כמאה פלוס.
<חיים בר: נתנו להם גם סימון איזה מאה פלוס.
<חיים בר: הם כמו קטועי שתי רגליים, לכן הם צריכים לקבל את כל הזכאות שלהם כמו קטוע רגליים - רכב מדינה, ניידות, טיפולים, ליווי, הכל.
<חיים בר: לזה שהוא היה חתוך לאורך ולא הגיע למאה אחוז עד היום - הוא לא הגיע למאה אחוז נכות כי זה היה משוקלל, הוא הגיע ל-89,92 - אותו מצב.
<חיים בר: היום הוא מאה אחוז מיוחד.
<חיים בר: את שני הדברים האלה אני מבקש.
<מאיר חלבי: אדוני היושב-ראש, נכה שמגיע לוועדת חריגים עובר ויה דולורוזה לפני שהוא מגיע.
<מאיר חלבי: הוא עובר את כל מסכת הייסורים עד שהוא מגיע לוועדת חריגים.
<מאיר חלבי: מן הדין ומן הצדק שאותו נכה שעולה לוועדת חריגים, נציג ארגון נכי צה"ל יהיה הנציג של המחוז שלו.
<מאיר חלבי: לא יכול להיות שנכה מחיפה יעלה כשהנציג שיעלה לוועדה יהיה נציג מבאר שבע.
אלי אלאלוף: תסדרו את זה בתוך הארגון, אם תהיה ועדה.
<מאיר חלבי: אם תהיה ועדה.
<מאיר חלבי: אני מעריך מאוד את חזי משיטה, אבל לאורך כל הדיונים פה עולה שהארגון הסכים, הארגון חתם, ואני נמצא תדיר בדיונים.
<מאיר חלבי: גם אם יש איזה רב במקום נידח בגלובוס שנותן תעודת כשרות לאיזה חזיר, זה עדיין לא הופך את החזיר להיות כשר לכלל היהודים.
<מאיר חלבי: זה לא אומר שאם הארגון חתם, אז זה ראה וקדש.
אלי אלאלוף: אחת הנקודות הכי קשות זה - - במיוחד בארגוני הנכים.
אלי אלאלוף: גם בנכים הכללים, אני מזכיר לכם, יש תמיד ערעור אחד על השני, אחד על הסמכויות של השני.
אלי אלאלוף: פה יש לכם לפחות ארגון אחד שהמשרד חי איתו כארגון המייצג את הנכים.
אלי אלאלוף: אני לא הכרתי את חיים, אני לא מכיר אף אחד.
אלי אלאלוף: אני מודה באשמה, היחיד שאני מכיר עשרות שנים זה דני.
אלי אלאלוף: אני חושב שאתם צריכים להפסיק את הפסטיבל הזה.
אלי אלאלוף: יש ארגון נכים אחד, תכבדו אותו, אחרת לא יהיה ייצוג ותשאירו את המערכת לבד, להחליט לבד, כשלא תמיד בהצלחה.
אלי אלאלוף: אני לא חושב שהיא תצביע יותר טוב.
אלי אלאלוף: יש פה עורכי דין שההתרשמות האישית שלי שהם מצוינים.
אלי אלאלוף: יש לכם מועדים להחלפה, בחירות חדשות.
אלי אלאלוף: תלכו למנגנון שקבעתם בתקנות שלכם, בתקנון שלכם, ותשנו אם אתם רוצים.
אלי אלאלוף: אי אפשר כל הזמן לבוא בטענות על מי זה הארגון הזה, למה הוא בלונדיני, למה הוא לא כזה.
אלי אלאלוף: חבר'ה, זה לא מעניין אותנו.
אלי אלאלוף: כדאי שתפסיקו להילחם ביניכם.
אלי אלאלוף: תתקנו מבפנים.
אלי אלאלוף: יש לכם מועדים.
אלי אלאלוף: אנחנו לא כמו מדינת השכנים שנבחרים לחיים.
אלי אלאלוף: יש פה מערכת.
אלי אלאלוף: אני אומר לכם, אני מרגיש אותה.
אלי אלאלוף: יחסית למה שאני מכיר היא טובה.
אלי אלאלוף: אל תשחקו בלפגוע אחד בשני, כי בסוף תפגעו בעצמכם.
<קריאה: שתהיה שקיפות, אדוני.
אלי אלאלוף: אני לא ממונה פה כרגע.
<אבי חן: פה מתקבלות החלטות על סמך פוליטיקה.
<אבי חן: ביקשת שעידן יהיה בוועדה, הוא לא בוועדה.
אלי אלאלוף: אני מבקש להפסיק את הדיון, אני לא ממונה.
<אבי חן: אתה חווית את זה.
<אבי חן: אתה ביקשת שעידן יהיה בוועדה, המלצת, אבל הוא לא קיבל את זה.
אלי אלאלוף: יש לי לא רק גוף של פיל, יש לי גם זיכרון.
<אבי חן: הוא ניסה להרחיק אותו מהארגון בזמן האחרון, את עידן.
אלי אלאלוף: חבר'ה, מה אתם רוצים, שפה נעשה איזה טריבונל שדה שנתחיל לשפוט אחד את השני?
אלי אלאלוף: חבר'ה, יש לכם מנגנון שלם, יש לכם אנשים מסורים.
אלי אלאלוף: יש פה אפשרות לדיון ממש חופשי.
אלי אלאלוף: אגף השיקום מביא את הכל חזרה אליכם.
אלי אלאלוף: אולי שם אפשר לתקן משהו.
אלי אלאלוף: חבר'ה, סך הכל זה חוק אדיר, שלא תשכחו את זה.
אלי אלאלוף: זו עבודה אדירה פה שנעשתה.
אלי אלאלוף: מי שעשה את העבודה של לקחת את מכתבי ההתחייבות של זה, לסדר לזה, להגיד כזה, לבחור ברכב כזה, זה הכל כדי להביא בצורה מסודרת כפי שזה בא.
אלי אלאלוף: ניתן לתקן.
אלי אלאלוף: גם כשנגמור עוד נתקן.
אלי אלאלוף: אני מבקש, בלי מלחמות יהודים בשולחן הזה.
אלי אלאלוף: אני רוצה לסכם את הסעיף הזה.
<יעקב זכאי: יש לי עוד הערה לנוסח פה, אבל אני רוצה להגיד התייחסות קצרה.
<יעקב זכאי: ברשותו של אדוני אני אבקש רשות מראש להגיב למה שאדוני אמר.
<יעקב זכאי: בלי קשר למלחמות יהודים ולפוליטיקה ארגונית, אין ספק שבהצעת החוק הזאת נפלו כשלים רבים.
<יעקב זכאי: אדוני בעצמו רואה את זה.
אלי אלאלוף: בשביל זה אנחנו - -
<יעקב זכאי: נכון, אנחנו מאוד מכבדים את זה, מאוד מעריכים את זה.
<יעקב זכאי: אנחנו שמחים על ההזדמנות שניתנה לנו גם להעיר.
<יעקב זכאי: לבוא כל הזמן ולומר, ויסלח לי ראש האגף, חזי משיטה, שיש הסכם עם הארגון, כשצפים פה כשלים כל כך חמורים שאדוני הצביע עליהם, זה פשוט לא לעניין.
<יעקב זכאי: מישהו צריך לטפל בכשלים, זה הכל.
אלי אלאלוף: אני מצטער, אני ממש לא מקבל את מה שאתה אומר.
אלי אלאלוף: אם הוא הגיע לסיכום והסיכום הזה לא נראה לכם, תראו איזו דמוקרטיה מדהימה, אפשר לדבר על זה.
אלי אלאלוף: אחרת לא היינו צריכים להביא את זה לפה, הם היו יושבים ביניהם, סוגרים מה שהם רוצים, ושלום על ישראל.
<יעקב זכאי: נכון, לכן אני משבח.
אלי אלאלוף: הביאו את זה עד לרמה של חוק.
<יעקב זכאי: זו הייתה הערה לזכות.
אלי אלאלוף: הם הביאו את זה, כדי שיהיה דיון - -
<יעקב זכאי: אני מאוד מעריך את זה, אבל אי אפשר לחזור אחורה על סיכום שרואים שחלקו לא היה מתאים, זה הכל.
<יעקב זכאי: אני חושב שאנחנו תמימי דעים.
<יעקב זכאי: אני מבקש להעיר עוד הערה אחת לגבי אחד מסעיפי המשנה, לגבי סעיף משנה (א)(3)(ב).
<יעקב זכאי: אדוני שאל בפתח הדיון את אגף השיקום, או יותר נכון יעל שאלה לגבי דרגת הנכות המותאמת, מה הפשר של הסעיף הזה.
<יעקב זכאי: אני לא בטוח שמה שהוצג פה מתיישב עם ההוראה.
<יעקב זכאי: על פי ההוראה נכה זכאי לפי הפגימות שלו ולפי דרגת הנכות שלו.
<יעקב זכאי: אם נקבעה לו דרגת נכות מסוימת מותאמת, אז זו דרגת הנכות שלפיה מגיע לו רכב מסוים, הוא לא צריך להיות מותאם.
<יעקב זכאי: מגיע לו את הרכב כפי שכתוב בהוראה, על פי דרגת הנכות שלו.
<יעקב זכאי: אם הוא פגוע בידיים, אז לפי הפגימה של ידיים ודרגת הנכות שניתנה לו.
<יעקב זכאי: זה יכול להיות 30%.
אלי אלאלוף: לפני כן הערת על פגוע נפש.
<יעקב זכאי: לפגוע נפש יש דרגת נכות על נפש או על PTSD, כשלפי זה הוא מקבל.
אלי אלאלוף: בסעיף הזה דובר רק על החלק הפיזי.
<יעקב זכאי: זה לא קשור למותאם.
<יעקב זכאי: מותאם יכול להיות גם בנפשי.
<יעקב זכאי: סעיף המשנה הזה מתחיל במי שאין לו זכאות.
<יעקב זכאי: אני מדבר על התאמת רכב למי שיש לו זכאות.
<יעקב זכאי: שם הייתה לו זכאות.
<יעקב זכאי: פה כאילו אין לו זכאות.
<יעקב זכאי: אם יש לו דרגת נכות מותאמת, אז יש לו דרגת נכות, יודעים על מה הפגימות שלו, זה הרכב שמגיע.
<אבנר גולן: זה נופל בזכאות הבסיסית, הסעיף הזה נופל בזכאות הבסיסית.
אלי אלאלוף: חזי, אתם רוצים להביע דעה עכשיו?
<פזית תדהר: הסעיף הזה מדבר על כאלה שלא נכנסים לזכאות הרגילה.
<יעקב זכאי: את יכולה לתת דוגמה?
<יעקב זכאי: יכול להיות שאת צודקת, אבל תני דוגמה.
<פזית תדהר: אין לי כרגע דוגמה.
<פזית תדהר: תראה, זה סעיף שנלקח כמעט אחד לאחד מתוך הוראת הרכב.
<יעקב זכאי: לאיפה את יכולה להפנות אותנו?
<פזית תדהר: אני חושבת שזה כחלק מסעיף 40.
<יעקב זכאי: אם את צודקת, את צודקת, אבל אני לא מכיר כזה דבר.
<פזית תדהר: זה חלק מסעיף 40, כי זה באותו סעיף שעוסק גם בנושא של הנכות הזמנית.
<אבנר גולן: הסמכות של הרופא הראשי?
<פזית תדהר: נכון.
<פזית תדהר: יש פה שני מצבים.
<פזית תדהר: אחד, כשמדובר בנכות זמנית, שזה סעיף קטן (א), וסעיף קטן (ב) זה לגבי הנכות המוקדמת.
<אלי סבן: נכה שסעיף הפגימה שניתן לו על ידי ועדה רפואית מותאם לסעיף המקנה זכאות.
<יעקב זכאי: אם הוא מותאם לסעיף, אז יש לו זכאות, הוא לא צריך ועדת חריגים.
<עידן קלימן: הוא אומר לך דבר מאוד הגיוני.
<עידן קלימן: אם החלטתם שהוא מותאם למשהו, את זה הוא יקבל, בשביל מה צריך עוד ועדה?
<פזית תדהר: אז אפשר להוריד את זה.
<יעקב זכאי: פזית, יכול להיות שאת צודקת, רק הדוגמאות לא ברורות.
<יעקב זכאי: אתם כתבתם סעיף - -
אלי אלאלוף: אתם מורידים את הסעיף הזה?
<יעל סלנט: השאלה היא אחרת.
<יעל סלנט: השאלה אם הם יתנו את הזכאות.
<יעל סלנט: אם הם לא יתנו את הזכאות, יוצא שהוא לא יקבל וגם לא תהיה ועדת חריגים בשביל לתת לו.
<ערן יוסף: יכולה להיות סיטואציה שלא ברור לגמרי שהוא זכאי לרכב, לכן הסעיף הזה קיים.
<ערן יוסף: מפריע למישהו?
<ערן יוסף: נוריד אותו.
<רפי כהן צמח: בשביל לתת לו את האפשרות לקבל רכב.
<יעקב זכאי: מאה אחוז, הבנו.
<יעקב זכאי: ההסבר שלכם כתוב.
<רפי כהן צמח: אני חייב להגיד משהו, אני לא יכול לשמור את זה בלב.
<רפי כהן צמח: חזי אמר שזה מוסכם על ארגון הנכים, אבל אני אומר לך, כאחד שיושב בישיבות על הנושא של הרכב הרפואי, שבנושא הזה לא דנו בין אגף השיקום לארגון הנכים.
<רפי כהן צמח: בשביל זה בתחילת הפרק - -
אלי אלאלוף: אני מזכיר לך שיושב ראש הארגון אמר את זה.
<רפי כהן צמח: אני יודע, זה צרם לי.
<רפי כהן צמח: אני ביקשתי לדחות את הפרק על הנושא של הרכב הרפואי והניידות, אבל אז אמרו פה שזה סקסי.
<רפי כהן צמח: נכון, בשביל זה ביקשתי לדחות, בשביל שנקיים דיונים מעמיקים על הנושא הזה ונבוא לפה מוכנים.
<רפי כהן צמח: לא קיימנו דיונים מעמיקים.
<רפי כהן צמח: כל פעם אנחנו מקיימים דיונים של טלאי על טלאי.
<רפי כהן צמח: כתוצאה מזה נוצרים הוויכוחים העכשוויים האלה.
<קריאה: למה קשה לך לצרף עוד חבר ועדה מהארגון?
אלי אלאלוף: לגבי ועדת החריגים, אני מבקש שהאגף יקיים דיון עם עצמו ויבוא עם הצעה לאור מה ששמענו.
אלי אלאלוף: זכותכם גם לבוא ולהגיד: זה מה שאנחנו רוצים.
אלי אלאלוף: לפי מה ששמענו זה דורש שינוי, כולל השאלה הפשוטה אם יש זכות לקיום ועדה חריגים כזאת לאור התוצאות.
אלי אלאלוף: תבואו אתם עם הצעה.
אלי אלאלוף: לגבי הרכב הרפואי, צריך שתקיימו דיון בשבועיים הקרובים, כשבדיון הבא תבואו עם הגדרת הרכב הרפואי, על כל ההשלכות שלו והסעיפים השונים.
אלי אלאלוף: תעשו דיון ביניכם, האגף והנציגות.
אלי אלאלוף: אני הבנתי שיש פה בעיה של הגדרה מי זכאי לרכב כשמדברים בנושא של פגועי הנפש, אנשים פגועי נפש.
אלי אלאלוף: אני חושב שאת זה צריך להשלים.
<ערן יוסף: הסעיף מדבר על נכותו.
<ערן יוסף: אם נכותו המוכרת היא נפשית, זה בפנים.
<יעל סלנט: עוד פעם, זה לא הסעיף של הניידות, לכן אנחנו מדברים כאילו לא בהקשר, אבל יש אבחנה בין מי שמוכר על הפרעת פוסט טראומה לבין מי שמקבל הפרעה נפשית.
אלי אלאלוף: תמיד מדברים בגוף ובנפש.
אלי אלאלוף: תחשבו רק על נפש.
<אבנר גולן: רק לכתוב עקב מצבו הרפואי?
אלי אלאלוף: הנושא של פגועי נפש זה נושא שכדאי שהמערכת של צה"ל תתמודד איתו, זה הולך להיות תופעה מאוד מאוד קשה.
אלי אלאלוף: יש הרבה מאוד שהם באמת, אבל יש חלק שמקלקל את האמת הזאת בהתחזות, ואני אומר את זה באחריות מלאה.
אלי אלאלוף: כדאי שנדע את זה כולנו, כי בסוף זה מכספי כולנו.
אלי אלאלוף: מה שלא נוכל לעשות בגלל אנשים שמנצלים מערכות רק יפגע במי שזקוק באמת.
אלי אלאלוף: יש לנו עכשיו את חוק ההסדרים.
אלי אלאלוף: הוועדה שלנו מבוקשת מאוד.
אלי אלאלוף: נפלו עלינו הרבה חוקים לא פשוטים בחוק ההסדרים, לכן ניאלץ לעשות הפסקה של חודש בערך.
אלי אלאלוף: הכנת החוק הזה נעשתה על ידי מי שהפעיל את הנקודות האלו שנים רבות בעבר.
אלי אלאלוף: זה נותן לכם "פור" אדיר, כוח אדיר, יכולת אדירה.
אלי אלאלוף: יש לי הרגשה שאם החוק הזה, הדברים האלה היו גם מלווים או מלווים מידי פעם על ידי משפטנים חיצוניים , יועצים ארגונים חיצוניים, היינו יכולים לתקן את החוק בצורה כזאת שזה יהיה הרבה יותר אפקטיבי, מובן ולא בירוקרטי.
אלי אלאלוף: כל החיים הייתי פקיד, אני לא מתבייש.
אלי אלאלוף: אני יודע כמה יכולת יש לפקידים לסבך עניינים פשוטים.
אלי אלאלוף: לאור המהלך האדיר הזה שנעשה והזמן שיש לנו בחודש הקרוב, תנסו לבקש ייעוץ.
אלי אלאלוף: אני בטוח שתדעו.
אלי אלאלוף: אני בטוח שלמערכת הביטחון יש כאלה ברמה אדירה.
אלי אלאלוף: שיבדקו גם משפטית וגם ארגונית את החוק הזה, כי הוא מתחיל להיות טיפה מסורבל.
אלי אלאלוף: הוא לא יקל על היחסים העתידיים בין האגף, שלצערנו כל החיים מתקיים, לבין נכים שתמיד יהיו.
אלי אלאלוף: אם הניתוח החיצוני לא נעשה, זה הזמן לעשות אותו.
אלי אלאלוף: אני פונה פה לאגף.
אלי אלאלוף: יחד עם הארגון תחשבו על האפשרות הזאת.
אלי אלאלוף: באמת ירדנו פה לדברים שאם הייתי מביא אותם בהצעות חוק אחרות היו מעיפים אותי מכל המדרגות.
אלי אלאלוף: עשינו פה חוקים לא קטנים במזון, שכל פריט חשוב, כל תרופה חשובה, כל תמרור חשוב, ולא ירדנו לרמות כל כך מפורטות.
אלי אלאלוף: זה בא מפני שמשרד הביטחון רץ אחרי העשייה הזאת ללא חוק.
מירב בן ארי: אני מתכבדת לפתוח את ישיבת ועדת העבודה, הרווחה והבריאות.
מירב בן ארי: על סדר היום צו הביטוח הלאומי (סיווג מבוטחים וקביעת מעבידים) (תיקון), התשע"ח-2018.
<יוסף פולסקי: הצו בא על מנת להקל ולפשט בירוקרטיות.
<יוסף פולסקי: במרכזו העובדה שמכוח חוק הביטוח הלאומי ניתן לסווג סוג של עובדים מסוימים ולצדם סוג של מעסיקים מסוימים, הגם שעל פי דיני העבודה לא ברור מה מעמדם, האם הם כעובדים, האם כעצמאים, ומכוח הסמכות שניתנה לשר, השר בעצם בסמכות שלו והוא קובע שלצורך חוק הביטוח הלאומי בלבד הם נחשבים כעובדים על כל המשתמע מכך לגבי חוק הביטוח הלאומי.
<יוסף פולסקי: עיקר התיקון בא לייצר את הצורך בחתימה של השר.
<יוסף פולסקי: עד היום השר היה צריך לאשר את ההסכם.
<רועי כהן: הוא היה צריך לחתום על אמן שעובד בתיאטרון שביקש את יישום הצו הזה.
<רועי כהן: מטורף.
<יוסף פולסקי: אנחנו לכן מתקדמים ואנחנו רוצים שיתייתר הצורך באישור של השר להסכם וכל הסכם שייכרת מיום התחילה ואילך, לא יידרש אישור השר והוא ייחשב לצורך חוק הביטוח הלאומי כעובד.
<יוסף פולסקי: יש עוד איה תיקון של הבהרה קטנה בנוסח שצריך חמש הופעות לפחות ולאו דווקא רבע שנה בדווקא או חמש הופעות בדווקא.
<רועי כהן: נשיא לה"ב, לשכת ארגוני העצמאים והעסקים בישראל שמאגדת בתוכה את כל הארגונים של העצמאים וביניהם שח"ם שנציגה נמצא כאן.
<רועי כהן: שח"ם הוא איגוד שחקנים בישראל וזה גם רלוונטי בעיקר לתעשייה הזאת של אמנים ושחקנים.
<רועי כהן: אני חושב שכל סוף סוף מגיעה פארסה של דרישה תמוהה ובלתי הגיונית בה על כל חוזה של אמן או של עובד בתיאטרון או בכל גוף תקשורתי, יצטרך לעבור את חתימתו של שר העבודה.
<רועי כהן: מספיק יש לו עבודה אבל הוא יצטרך לחתום על כל חוזה וחוזה.
<רועי כהן: אני שנתיים מנסה להביא לדבר הזה, שנתיים, מהיום שנכנסתי לתפקידי והדרישה הראשונה הייתה של שח"ם.
<רועי כהן: הלכתי ועברתי את כל המדורים כי זה צריך אישור והיו עיכובים כאלה ואחרים.
<רועי כהן: היום אני רוצה לברך.
<רועי כהן: אני חושב שלא סיפר את זה נציג הביטוח הלאומי, אבל מה שהוא סיפר לגבי תנאים סוציאליים, זה אומר שמעכשיו הם יהיו זכאים לדמי אבטלה, הם יהיו זכאים לדמי פגיעה בעבודה מהיום הראשון, המעביד שלהם ישלם עליהם את הביטוח הלאומי.
<רועי כהן: כלומר, במקום שהם היו צריכים לדאוג לתנאים שלהם, מה שהיה אבסורד.
<רועי כהן: הם עובדים שם והם משלמים לעצמם את הביטוח הלאומי.
<רועי כהן: יהיו להם ימי מחלה, כל הזכויות שמגיעות לעובד.
<יוסף פולסקי: שני דברים.
<יוסף פולסקי: קודם כל, גם היום עצמאית או מי שמחליף אותה זכאי לדמי לידה גם היום.
<רועי כהן: לא אמרתי דמי לידה.
<רועי כהן: יגיעו לו דמי אבטלה.
<יוסף פולסקי: התיקון המשמעותי הוא מבחינת האבטלה אבל ימי מחלה, זה במסגרת של יחסי עובד-מעביד.
<יוסף פולסקי: אנחנו לא נכנסים לשם.
<רועי כהן: ברגע שישלמו עליך את הביטוח הלאומי, יהיה עדיף לו לעשות אותך כעובד.
<רועי כהן: אני אומר לך את זה.
<רועי כהן: זה יביא בסופו של דבר למצב שאותם אמנים, תהיה להם רשת ביטחון סוציאלית אחרת ממה שיש להם כיום.
<רועי כהן: אני חושב שהשלב הבא יהיה השלב בו אותו גוף ייקח את אותם עובדים וייתן להם את כל רשת הביטחון.
<רועי כהן: כך אני הייתי מאמין והייתי רוצה שזה יקרה.
מירב בן ארי: היום האמן שעובד הוא גם עובד במקום עבודה וגם משלם על עצמו ביטוח לאומי?
<יוסף פולסקי: האמן היום, כל אמן, אם הוא לא נכנס לתנאים של הצו, הצדדים לחוזה, לתנאי העבודה, יכולים להסדיר את התנאים ביניהם, אם במסגרת של עצמאי, פרילנסר.
מירב בן ארי: חוזה שהם חותמים ביניהם ומסדירים ביניהם את התנאים.
מירב בן ארי: אבל אם אין לו התקשרות ספציפית עם המקום?
<אדם שטורם: אם את רוצה, אני אסביר.
<אדם שטורם: אני יועץ משפטי של שח"ם, ארגון השחקנים.
מירב בן ארי: מי עכשיו היושב ראש?
<אדם שטורם: אסתי זקהיים.
<אדם שטורם: הצו הזה, התיקון הספציפי בצו הזה, רוב הציבור שזה יחול עליו זה ציבור השחקנים כי הם ציבור האמנים הגדול המבצע בישראל.
<אדם שטורם: מה שקורה היום בפועל זה ששחקנים מועסקים בחוזים שהם לכאורה חוזי פרילנס.
<אדם שטורם: זה אומר שאין יחסי עובד-מעביד בינם לבין התיאטראות או מקומות אחרים בהם הם מועסקים, אפילו שכל מהות העבודה היא עבודה לכל דבר שאין הבדל בינה לבין כל שכיר אחר.
<אדם שטורם: יש שעות קבועות, יש שליטה, פיקוח, מתקיימים כל המבחנים של הפסיקה שנוגעים ליחסי עובד-מעביד אבל מכוח השוק יש למעסיקים האלה יכולת להחתים אותם על חוזה פרילנס ובהקשרים האלה לא לשלם להם תנאים סוציאליים, ימי מחלה, דמי הבראה, כל התנאים שמגיעים לעובד שכיר במדינה.
<אדם שטורם: התיקון הזה יביא לכך – זה כבר נעשה בחלק מהתיאטראות – שזה ייעשה בכל המקומות שמעסיקים שחקנים, וזה שאותו מעסיק, אפילו אם הוא חושב שאין יחסי עובד-מעביד והוא קובע את זה בהסכם, יצטרך לשלם את הביטוח הלאומי כשהיום באמת הם עושים את זה כעצמאים.
<אדם שטורם: מה שזה יקנה, כמו שרועי אמר, את האפשרות לאותם שחקנים אחרי חצי שנה של עבודה בתיאטרון, לדוגמה כאשר הצגה יורדת, לחתום ולקבל דמי אבטלה, מה שהיום הם לא יכולים לקבל.
<אדם שטורם: זה ישנה גם לעניין דמי לידה ואולי עוד עניין של פגיעה בעבודה למרות שכאן אני פחות יודע.
<יוסף פולסקי: אין לזה שינוי.
<יוסף פולסקי: מבחינת פגיעה בעבודה ודמי לידה, לא אמור להיות בזה שינוי.
<יוסף פולסקי: הזכאות עצמה העקרונית קמה גם אם אתה עצמאי ועצמאית וגם אם אתה שכיר.
<אדם שטורם: השיעור שלהם.
<רועי כהן: השיעור יהיה שונה.
<יוסף פולסקי: יכול להיות שחישוב השיעור הוא שונה.
<אדם שטורם: הדבר הכי גדול הוא באמת עניין דמי האבטלה כאשר היום בעצם שחקן שההצגה שלו יורדת, אין לו שום יכולת להיות זכאי לדמי אבטלה.
<רועי כהן: אני חושב שהיום מה שהמחוקק עושה, הוא בעצם מתאים את שוק העבודה למה שקורה בשטח.
<רועי כהן: כלומר, יש אנשים שהם פרילנסרים אבל מגיעות להם זכויות.
<רועי כהן: אנחנו בשנת 2018, אנחנו 12 אחוזים מסך העובדים במשק שהם עצמאים.
<רועי כהן: עד 2030 הצפי יהיה ש-20 אחוזים מסך העובדים יהיו עצמאיים ופרילנסרים.
<רועי כהן: יותר ויותר אנשים הופכים לעבוד בכמה מקומות, להיות פרילנסרים ולכן צריך לתת להם רשת ביטחון.
<רועי כהן: מה שהכנסת עושה היום, מה שהשר יחד עם ועדת העבודה והרווחה עושה, הם בעצם מביאים בשורה לאותם אמנים שמצפים לקבל את היחס מהמדינה כאנשים שעובדים, קמים בבוקר, עובדים במקום עבודה ורוצים לקבל זכויות.
<רועי כהן: לכן אני חושב שזו בשורה מאוד מאוד גדולה.
<רועי כהן: אני בכל אופן חושב שהיום אפשר להגיד שכנסת ישראל עבור האמנים עשתה צעד גדול מאוד לגרום להם להרגיש שהמדינה מסתכלת עליהם.
<אדם שטורם: בהזדמנות זו אני רוצה להודות בשם שח"ם.
<אדם שטורם: הביטוח הלאומי במובן הזה משתף פעולה בצורה יוצאת דופן.
<יוסף פולסקי: בגלל שהחמיאו לנו כבר, אני מצטרף לדלת הפתוחה.
<יוסף פולסקי: אכן הביטוח הלאומי ביחד עם שח"ם, אחרי התיקון הזה, אמור להוציא עלון מידע לתיאטראות השונים כדי שידעו גם מה החובות ומה הזכויות כתוצאה מהתיקון הזה.
<יועצת משפטית: אני רוצה לשאול לגבי סעיף התחולה.
<יועצת משפטית: למה זה שלושה חודשים מיום הפרסום?
<יוסף פולסקי: כי אנחנו רוצים שידעו על זה.
<יוסף פולסקי: שאנשים יוכלו להיערך לזה.
<יוסף פולסקי: בעצם עד היום משלם התמורה שהיום הוא הופך להיות מעסיק - - -
<רועי כהן: למה שלושה חודשים?
<רועי כהן: אני לא מבין.
<יוסף פולסקי: אני אסביר.
<יוסף פולסקי: עד היום בגלל הצורך שרועי קרא לו ארכאי, אבל בגלל הצורך באישור של השר להסכם, כל עוד השר לא אישר את ההסכם, לכל הפחות לעניין חוק הביטוח הלאומי, אם השר לא אישר את ההסכם, הוא לא היה נחשב מעסיק.
<יוסף פולסקי: המעסיק לא היה מחויב בתשלום דמי ביטוח.
<יוסף פולסקי: יש לזה משמעות גם מבחינת המעסיק.
<יוסף פולסקי: אם מעסיק עכשיו עומד לחתום על הסכם מול האמן, ידע על זה ויוכל להיערך לכך.
<יוסף פולסקי: לכן גם החלנו את התחולה של החוק, של התיקון לחוק, רק על הסכם שייכרת מיום התחילה ואילך.
מירב בן ארי: אם ההסכם גם כך חל על הסכמים שהם מעכשיו והלאה, לא צריך שלושה חודשים.
מירב בן ארי: מספיק חודש, מקסימום.
מירב בן ארי: דמי ביטוח לאומי, אומרת היועצת המשפטית, משולמים.
מירב בן ארי: גם כך אין לך החלה רטרואקטיבית.
מירב בן ארי: יש לך על הסכמים מהיום והלאה.
<יוסף פולסקי: לביטוח הלאומי אין התנגדות לשנות את זה.
<יוסף פולסקי: אני חושב שגם בגלל שלא נמצאים כאן ארגוני המעסיקים, מן הראוי לתת שלושה חודשים.
<יוסף פולסקי: זה לשיקול הוועדה.
<יוסף פולסקי: אני חושב שהיה צריך להשאיר את זה על שלושה חודשים כפי שזה נכתב.
<אדם שטורם: כשאת ההתראות יתחילו לשלם בזמן ויתחילו לשלם את הזכויות הסוציאליות, זה יותר חשוב מהיום וזאת הבשורה שצריכה לצאת.
<אדם שטורם: לא לתת להם עוד זמן.
<אדם שטורם: הם צריכים לשלם מעכשיו.
מירב בן ארי: חודש מיום פרסום הצו זה ייכנס לתוקף.
מירב בן ארי: זה מספיק זמן כדי להיערך.
<יועצת משפטית: צו הביטוח הלאומי (סיווג מבוטחים וקביעת מעבידים) (תיקון), התשע"ח-2018 בתוקף סמכותי לפי סעיף 6 לחוק הביטוח הלאומי (נוסח משולב), התשנ"ה-1995 (להלן – החוק) ולאחר שנועצתי במועצת המוסד לפי סעיף 12 לחוק ובאישור ועדת העבודה, הרווחה והבריאות של הכנסת, אני מצווה לאמור: תיקון התוספת הראשונה בתוספת הראשונה לצו הביטוח הלאומי (סיווג מבוטחים וקביעת מעבידים), התשל"ב-1972, בטור ב' בפרט 13 – אחרי "לתקופה של רבע שנה" יבוא "לפחות".
<יועצת משפטית: אחרי "לסדרה של חמש הופעות" יבוא "לפחות".
<יועצת משפטית: המלים "ובלבד ששר העבודה והרווחה אישר את ההסכם לאחר שהתייעץ במועצה" – יימחקו.
<יועצת משפטית: תחילה ותחולה תחילתו של צו זה באחד בחודש שלאחר חודש מיום פרסומו (להלן – יום התחילה) והוא יחול על הסכם שנכרת ביום התחילה ואילך.
מירב בן ארי: חודש נראה לי סביר.
מירב בן ארי: מי בעד אישור צו הביטוח הלאומי (סיווג מבוטחים וקביעת מעבידים) (תיקון), התשע"ח-2018?
מירב בן ארי: הצו אושר פה אחד.
מירב בן ארי: ברכות לשח"ם.